Eötvös József Kollégium Baráti Köre
1118 Budapest, Ménesi út 11-13.				   Budapest, 2012. január 20.

Kedves Kollégista Társunk!

Hagyományos farsangi kollégiumi összejövetelünket, mely egyben a Baráti Kör éves közgyűlése, a megszokott időpontban, Böjtelő havának első szombatján, 2012. február 4-én tartjuk. A közgyűlés az Eötvös Collegium földszinti társalgójában 15.30-kor kezdődik a Baráti Kör ügyvezető elnökének és a Collegium igazgatójának tájékoztatójával. 
A közgyűlés napirendi pontjai:
- a Baráti kör elnökének (képviselőjének) megválasztása,
- a 2012. évre érvényes tagsági díj megállapítása.
Amennyiben ebben az időpontban a közgyűlés határozatképtelen, 16 órára újabb közgyűlést hívunk össze. Felhívjuk a Baráti Kör tagjainak figyelmét, hogy a megismételt közgyűlés a megjelentek számától függetlenül határozatképes, és a meghívón szereplő napirendekben érvényes határozatot hozhat.

A hivatalos program után „Párok az Eötvös Collegiumból” címmel bemutatkozik:

Kozma Judit nyelvész - Horváth Péter fizikus

Géra Eleonóra történész-levéltáros - Siklér Ferenc fizikus

Ezúttal is értesítsetek minden általatok ismert volt kollégistát, hogy minél többen tudjanak rendezvényünkről. A vendéglátásról a megszokott magas színvonalon mai kollégisták gondoskodnak.

Szeretettel várunk mindnyájatokat!

Bertényi Iván sk.    Ress Imre sk.       Kovács Mária sk.      Bándli Magdolna sk.
           ügyv. elnök           ügyv. titkár         választmányi tag         választmányi tag

PS. A személyi jövedelemadó 1%-a felajánlható az Eötvös Collegiumért Alapítványnak a következő azonosítási számon: 19022637-1-43

Kérjük, akinek van e-mail címe, de eddig nem kapott elektronikus meghívókat rendezvényeinkre, küldje el azt a Kollégium Baráti Körének alábbi levelezési címére: ecbaratikor@gmail.com . Hagyományos postai levelet ezúttal csak azoknak küldünk, akiknek elektronikus levelezési címét nem ismerjük.